जीवन में पॉजिटिव अप्रोच रखने के लिए किया प्रेरित
संगरूर-पटियालानेशनल हाईवे पर स्थित आसरा ग्रुप द्वारा पीएचडी चैंबर ऑफ कॉमर्स जालंधर में बिजनेस कम्युनिकेशन स्किल्स के विषय पर सेमिनार करवाया गया।
जिसमें आसरा कॉलेज की तरफ से डाॅ. बीपी गुप्ता बतौर स्पीकर उपस्थित हुए। सेमिनार में सीटी पॉलीटेक्निक कॉलेज शाहपुर के प्रिंसिपल गौतम कोछड़ भी विशेष तौर पर पहुंचे। सेमिनार के कन्वीनर संजीव जुनेजा ने कहा कि आज हर क्षेत्र में प्रभावशाली कम्युनिकेशन स्किल्स बेहद कारगर साबित होती है जोकि बिजनेस की सफलता में अहम भूमिका अदा करती है। एक अच्छा सुलझा हुआ वक्ता वही है जोकि बड़े कम स्टीक शब्दों में बहुत कुछ कह जाता है। आज केवल भारत में ही नहीं बल्कि दुनिया भर के देशों में कम्यूनिकेशन स्किल्स में सुधार लाने को नए-नए तरीके अपनाए जा रहे हैं।गेस्ट स्पीकर डा. बीपी गुप्ता ने चैंबर के सभी पदाधिकारियों सदस्यों को अपने जीवन में हमेशा पॉजेटिव अप्रोच रखने को प्रेरित किया। उन्होंने कहा कि इंसान अपने जीवन के हर पड़ाव पर हमेशा लर्निंग स्टेज में रहता है। ऐसे में उसे ज्ञान का खजाना अर्पित करने के लिए अपने द्वार हमेशा खुले रखने चाहिए। आज हर व्यक्ति चाहे उसने जिंदगी में कोई भी मुकाम हासिल किया हो, वह जीवन में परेशानियों से घिरा हो सकता है।
समस्याओं से घिरा होना स्वभाविक हो सकता है लेकिन यह बात मायने रखती है कि वह इन परेशानियों को कैसे संभालता है। इंसान को हमेशा दूसरों से ली गई मदद को हमेशा याद रखना चाहिए उनका सदैव आभारी रहना चाहिए। उन्होंने सोसायटी में हमेशा पॉजिटिविटी वाले ख्याल रखने को प्रेरित किया। पदाधिकारियों द्वारा डा. गुप्ता को सम्मानित किया गया। चेयरमैन डा. आरके गोयल एमडी डा. केशव गोयल ने सेमिनार की प्रशंसा करते हुए डा. गुप्ता को बधाई दी।
पीएचडी चैंबर ऑफ कॉमर्स जालंधर में बिजनेस कम्यूनिकेशन स्किल्स के विषय पर सेमिनार को संबोधित करते हुए प्रवक्ता
एजुकेशन
hin_Deva bho_Deva hin_Deva hin_Deva bho_Deva kas_Deva